На основу члана 119. став 1. тачка 1) Закона о основама система образовања и васпитања ("Сл. гласник РС", бр. 88/17 - даље: Закон), члана 66. Закона о основном образовању и васпитању ("Сл. гласник РС", бр. 101/2017) и члана 250 Статута ОШ '' Десанка Максимовић '' Чокот , школски одбор је на седници одржаној дана 15.3.2018 године донео

**ПРАВИЛНИК О ИЗБОРУ УЧЕНИКА ГЕНЕРАЦИЈЕ  
*ОШ '' ДЕСАНКА МАКСИМОВИЋ'' ЧОКОТ***

***1 Опште одредбе***

**Члан 1.**

Овим Правилником утврђују се критеријуми и поступак избора Ученика генерације у ОШ „Десанка Максимовић “ Чокот.

**Члан 2.**

У Школи се на крају сваке наставне године додељује посебна похвала “Ученик генерације”

Похвала “Ученик генерације” додељује се ученику завршног разреда који се у својој генерацији највише истакао у раду, учењу и владању.

**Члан 3.**

Одељенски старешина сваког разреда је дужан да сваке године води евиденцију о такмичењима свих ученика од трећег до осмог разреда основне школе.

* 1 -

***2. ПОСТУПАК ИЗБОРА УЧЕИКА ГЕЕРАЦИЈЕ***

***1. Комисија за избор ученика генерације***

**Члан 4**

Директор именује петочлану комисију сачињену од наставника и стручних сарадника најкасније 7 дана пре седнице одељенских већа на којој се утврђује успех и дисциплина ученика осмог разреда.

У састав комисије не може бити именован нико од наставника који је предавао или предаје предложеним ученицима, нити наставник/стручни сарадник код ког постоје разлози који би довели у сумњу његову непристрасност приликом бодовања.

Задатак комисије је да прати ток и резултате гласања и изврши бодовање кандидата према критеријума из овог Правилника и да на основу тако утврђених бодова сачини ранг листу, а кандидата или кандидате са истим, а највећим бројем бодова, предложи наставничком већу за доделу похвале “Ученик генерације”.

***2. Предлагање кандидата***

**Члан 5**

Предлог или предлоге кандидата за ученика генерације представља одељенски старешина – одељенским већима осмог разреда најкасније 7 дана пре седнице одељенских већа а којој се утврђује успех и дисциплина ученика осмог разреда.

Представници одељења у Ученичком парламенту кадидата за ученика генерације представља Ученичком парламенту пре седнице одељенских већа на којој се утврђује успех и дисциплина ученика осмог разреда.

**Члан 6.**

За ученика генерације гласају гласају сви чланови одељенског већа а седници одељенских већа осмог разреда.

* 2 -

**Члан 7.**

Предлози се подносе комисији у писаном облику и морају бити образложени.

**Члан 8.**

Да би био предложен, кандидат за ученика генерације треба да испуњава следеће услове:

- да је носилац Вукове дипломе;

- да се у току школовања истицао у ваннаставним активностима и успешно представљао школу на такмичењима, смотрама и конкурсима;

- да се у току школовања истицао у пружању помоћи другим ученицима, развијању односа другарства, поверења, отворености, искрености;

- да је током школовања имао правилан и коректан однос према наставницима, стручним сарадницима и другим запосленима у Школи, као и према родитељима других ученика.

**Члан 9.**

Бодовање и рангирање кадидата врши комисија до седнице Наставничког већа

Бодовање се врши на основу:

1. резултата гласања Ученичког парламента и одељенских већа;

2. успеха на такмичењима, смотрама и конкурсима ван школе;

3. учешћа и успеха у ваннаставним активностима које организује школа.

Критеријуми и начин бодовања су прецизирани у посебној табели.

* 3 -

***3. КРИТЕРИЈУМИ И ВРЕДНОВАЊЕ***

***Гласања ученичког парламента***

**Члан 10**

Ученички парламент гласа на основу критеријума из члана 8 овог Правилника.

Кандидат са највећим бројем гласова добија 10 бодова, кандидат који је други по броју бодова добија 8 бодова, кандидат који је трећи по броју бодова добија 6 бодова, кандидат који је четврти по броју бодова добија 4 бода, а пети и остали по 2 бода.

***4. КРИТЕРИЈУМИ И ВРЕДОВАЊЕ***

***Гласања одељенских већа осмог разреда***

**Члан 11**

Одељенска већа гласају на основу критеријума из члана 8. овог Правилника.

Кандидат са највећим бројем гласова добија 10 бодова, кандидат који је други по броју бодова добија 8 бодова, кандидат који је трећи по броју бодова добија 6 бодова, кандидат који је четврти по броју бодова добија 4 бода, а пети и остали по 2 бода.

***5. ВРЕДНОВАЊЕ УСПЕХА НА ТАКМИЧЕЊИМА***

***СМОТРАМА И КОНУРСИМА***

Бодују се такмичења предвиђена Календаром такмичења , смотри и конкурса ученика основних школе који доноси Министарство просвете и науке и техолошког развоја Републике Србије

**Члан 12**

|  |  |  |  |  |
| --- | --- | --- | --- | --- |
| НИВО ТАКМИЧЕЊА | 1. МЕСТО | 2. МЕСТО | 3. МЕСТО | УЧЕШЋЕ |
| општинско (градско) | 3 | 2 | 1 | ///// |
| окружно | 6 | 5 | 4 | 1 |
| републичко | 9 | 8 | 7 | 3 |
| међународно | 12 | 11 | 10 | 5 |

* 4 -

Напомене:

* Бодовање је по разреду и по такмичењу.
* Бодују се сви нивои по такмичењу
* Бодови за учешће додељују се само уколико на том нивоу такмичења кандидат није освојио једно од прва три места.
* Уколико је кандидат остварио успех на такмичењу као члан екипе или тима припада му 50% предвиђеног броја бодова.

***6. ВРЕДОВАЊЕ УСПЕХА И УЧЕШЋЕ У***

***ВАННАСТАВНИМ АКТИВНОСТИМА ШКОЛЕ***

Члан 13

|  |  |  |  |
| --- | --- | --- | --- |
| **ВРСТА АКТИВНОСТИ** | | **БРОЈ БОДОВА** | НАПОМЕНА |
| **Учешће на приредбама, трибинама и осталим манифестацијама у школи** | | У приредби 3 б.  У хору 1 б. | по манифестацији |
| **Успеси на такмичењима, турнирима, квизовима и конкурсима које организује школа** | 1. место | **1.5** | Уколико је кандидат остварио успех на такмичењу као члан екипе или тима припада му 50% предвиђеног броја бодова. |
| 2. место | **1** |
| 3. место | **0,5** |
| **Рад у Ученичком парламенту** | | 0,5 | по години |
| **Руковођење Ученичким парламентом** | | 1 | по години |
| **Рад у Вршњачком тиму** | | 0,5 | по години |
| **Руковођење одељенском заједницом** | | 0,5 | по години |

* 5 -

**Члан 14**

Бодови на такмичењима која није прописало Министарство просвете али је ученик представљао школу на том такмичењу

|  |  |  |
| --- | --- | --- |
| 1. **место** | 1. **место** | 1. **место** |
| **3 бода** | **2 бода** | **1 бод** |

**Члан 15**

Комисија доставља листу предложених кандидата Наставничком већу.

Наставничко веће проглашава за ученика генерације оног кандидата који у укупном збиру имају највећи број бодова.

У случају да два или више ученика имају исти, а највећи број бодова комисија ће предложити наставничком већу да се похвала „Ученик генерације“ додели свим тим ученицима.

Наставничко веће доноси одлуку већином гласова од укупног броја чланова и та одлука је коначна.

***7. Прелазне и завршне одредбе***

**Члан 16**

Тумачење одредби овог правилника даје Школски одбор.

**Члан 17**

Правилник ступа на снагу осмог дана од дана објављивања на огласној табли Школе.

   Председик Школског одора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Правилник је заведен под деловодним бројем 01-3/24-2018 од 15.3.2018 године, а објављен је на огласној табли Школе, дана 16.3.2018 године.

Секретар школе

\_\_\_\_\_\_\_\_\_\_\_\_\_\_\_\_\_\_\_\_\_\_\_